lv en lv nl hbs_lat lv lv sl lv en nl hbs_lat lv fr lv lv lv lv sv lv lv lv lv lv lv lv en en lt lv lv en en lv en lv lv en lv lv lv lv en lv lv lv lv en lv lv en lv lv en en lv en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
26. grūtniecības nedēļa – grūtniecības kalendārs | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Lielākā daļa no grūtniecības laika ir pagājusi, bet gaidīšana vēl nebeidzas!
Pavadīt laiku kopā — tas ir svarīgi. Bet tikpat svarīgi ir veltīt laiku sev.
Bērniņš ar krūškurvi veic elpošanas kustības, un viņa acis atšķir gaismu no tumsas. Mazulīša āda vairs nav tik caurspīdīga, lai gan viņš joprojām ir kalsns — zem bērniņa ādas vēl nav nogulsnējušies tauki. Interesanti, ka neatkarīgi no etniskās piederības visiem bērniņiem piedzimstot acis ir zilā krāsā. Acs varavīksnene „pareizo” krāsu parāda tikai dažus mēnešus pēc mazuļa nākšanas pasaulē. Mazuļa attīstība nu jau ir tik tālu, ka viņš aktīvi un spēcīgi spēj tvert ar rociņām, rīšanas un zīšanas refleksi kļūst spēcīgāki. Plaušas drīz būs spējīgas funkcionēt patstāvīgi, bet pagaidām tās vēl tiek trenētas, ieelpojot un izelpojot nelielu daudzumu augļūdeņu. Viņš sver jau vairāk nekā 700 gramus. Iespējams, ka svar sasniedzis pat 850 gramus, bet garums - 36 cm. Diennaktī mazulis guļ apmēram 18 stundas. Bērniņš dzird tavus sirdspukstus, tie viņu nomierina.
Kas ir Miķeļdiena un ko par to vēsta ticējumi
Vai botas drīkst mazgāt veļasmašīnā? Atbild eksperti
Audzināt bērnu bez kliegšanas. Četri soļi vecāku uzvedības mainīšanai
Atlikušas vien divas nedēļas līdz trešajam trimestrim! Tu sāc just grūtniecības ne tās jaukākās puses: muguras sāpes, krampjus kājās, smagumu, kas ik dienas jānes līdzi. Ja izkāpt no gultas  ir grūti, nedari to strauji. Apgulies uz sāna uz uzmanīgi "izvelies" no tās. Lai mazinātu muguras sāpes, pajautā ārstam, kādu atbalstošo jostu tu varētu nēsāt.
Labās ziņas: tavi mati, visticamāk, nu ir tik krāšņi un veselīgi kā vēl nekad! Tiesa gan, dažus mēnešus pēc dzemdībām to izskats pasliktināsies un tie sāks izkrist… Bet arī tas nieks vien ir! Ar laiku viss atkal ieguls normālās sliedēs.
Matu, nagu un ādas skaistums. Izmaiņas, ko piedzīvo sieviete grūtniecības laikā un pēc mazuļa piedzimšanas
Bērniņš paļaujas uz tavām dzelzs rezervēm, tāpēc centies ēst ar dzelzi bagātus produktus. Piemēram, spinātus, lēcas. Ja ārsts tev noteicis lietot kādus papildu vitamīnus, turi tos labi redzamā vietā — lai atceries iedzert katru dienu. Svarā tu varētu būt pieņēmusies vidēji par 9 kilogramiem. Lai arī apetīte ir laba, ēst par diviem noteikti nevajag. Ir noskaidrots, ka gaidību laikā dienā jāuzņem vien par 300 kalorijām vairāk, tāpēc izvēlies uzturvielām un vitamīniem bagātus ēdienus. Ja tevi moka dedzināšanas sajūta kuņģi, ko veicina lielās dzemdes spiediens uz kuņģi un visu gremošanas sistēmu, ēd mazākas porcijas, bet biežāk. Atceries - tas, ko tu ēd, ietekmē augļūdens garšu.
Grūtniece un dzelzs. Kāpēc grūtniecēm tik bieži pārbauda dzelzs rādītājus asinīs
Vai pirms mazuļa nākšanas pasaulē esat iecerējuši kādu ceļojumu? Ja plānojat kurp doties ar lidmašīnu, aprunājies par to ar savu ārstu, kā arī atceries, ka lidojumam jānotiek pirms 36. grūtniecības nedēļas — vairākums aviokompāniju vēlākā laikā grūtniecēm aizliedz lidot. Ja lidojums ir ilgs, ik pa laikam piecelies kājās, lai izkustētos, un dzer daudz šķidruma.
Ja tevi moka bezmiegs, izmēģini dažus pārbaudītus trikus - ieej siltā vannā ar lavandas eļļu. Pirms miega izdzer glāzi silta piena ar medu. Optimālāka gulēšanas poza ir uz kreisajiem sāniem ar spilvenu starp ceļiem.
„Ja bērniņam esat izdomājuši vārdu, sāciet to lietot ikdienā — tādējādi vecākajam bērnam gaidāmais mazulis šķitīs reālāks!”
Pavadīt laiku kopā — tas ir svarīgi. Bet tikpat svarīgi ir veltīt laiku sev. Pirmajā gadā, kad kļūsiet par vecākiem, jūs būsiet aizņemti ar citām lietām, tāpēc ļaujiet viens otram darīt sevi interesējošās lietas tagad. Rušinies pa dārzu, kamēr vīrs skatās kārtējo hokeja maču, vai aizej ar draudzenēm uz kino, kad viņš trenējas sporta klubā.
Atlaižu laikā droši krīti kārdinājumā un pērc bikšeles, krekliņus, autiņus un citas lietas uz nebēdu — dažādu izmēru, lai vienam laikam nav tik daudz drēbju, ka paspēj uzvilkt tik reizi. Tā kā jums gaidāms lielāks ģimenes pieaugums, nekā parasts, atlaides ir labākais iepirkšanās brīdis.
Noskaties arī video, kas notiek sievietes organismā no 21. līdz 27. grūtniecības nedēļai
Autore: Inga Akmentiņa-Smildziņa, Līga Brūvere
Konsultēja: vecmāte Māra Grieze un PEP mamma Līga Zelmene-Laizāne
Izmantotā literatūra: Ilona Vereša, Antje Andersa. Grūtniecības kalendārs. Četrdesmit nedēļas kopā ar Nelliju, R.: Valters un Rapa, 2008; Māte un bērns. Enciklopēdija vecākiem, R.: Jumava, 2006.
Grūtniecība Grūtniecības kalendārs Grūtniecības trešais trimestris
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Mammamuntetiem.lv aicina: ejot uz vēlēšanām, ņem līdzi bērnu!
Kā nekļūdīties, izvēloties visatbilstošāko biroja galdu?
Vai izsvītrot visus kandidātus biļetenā ir laba doma? Kas jāzina, ejot vēlēt Saeimu
Padomi alerģijas simptomu mazināšanai: pareiza mazgāšanas līdzekļu izvēle
5 dekoratīvi košumkrūmi piemājas dārzam
Saeima konceptuāli atbalsta ieceri ievērojami pacelt minimālo algu jau no janvāra
Vai botas drīkst mazgāt veļasmašīnā? Atbild eksperti
Kas ir Miķeļdiena un ko par to vēsta ticējumi
Kad gaidāms pirmais sniegs? Laika vērotāja prognozes
Liepājā sadurtā skolotāja pastāsta par piedzīvoto uzbrukumu: "Viņa turpināja durt, tad paklupu un viņa sāka mani kušināt."
Audzināt bērnu bez kliegšanas. Četri soļi vecāku uzvedības mainīšanai
Ja vēlies izaudzināt rūpīgus un gudrus bērnus, ļauj viņiem dzirdēt tevi sakām šīs 11 frāzes
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.